**ГЛАВА II ТЕХНИЧЕСКА СПЕЦИФИКАЦИЯ**

Изпълнителят на обществената поръчка следва да извърши инженеринг (проектиране, строителство и авторски надзор) по Проект „Изграждане на инфраструктура за предоставяне на специализирана здравно-социална грижа за деца с увреждания“, по Процедура BG16RFOP001-5.001 „Подкрепа за деинституционализация на грижите за деца“, финансирана по Оперативна програма „Региони в растеж“ 2014-2020“ по 4 обособени позиции.

Предмета на възлагане е Инженеринг /проектиране и изпълнение на СМР, упражняване на авторски надзор/ за изграждане на: **9** бр. Центъра за специализирана здравно-социална грижа за деца с увреждания с потребност от постоянни медицински грижи и **5** бр. Центъра за специализирана здравно-социална грижа за деца с високо-рисково поведение и потребност от специални здравни грижи, съобразно:

* Техническо задание за проектиране на обекти: Център за специализирана здравно-социална грижа за деца с увреждания с потребност от постоянни медицински грижи с капацитет 8 места-ЦСЗСГДУППМГ-**Приложение № 1**.
* Техническо задание за проектиране на обекти: Център за специализирана здравно-социална грижа за деца с високо-рисково поведение и потребност от специални здравни грижи с капацитет 8 места за резидентна грижа и 20 места за консултативни услуги – ЦСЗСГДВРПСЗГ-**Приложение № 2**.

1. **ЦЕЛ НА ПРОЕКТА:**

Подобряване на регионалната социална инфраструктура във връзка с процеса на деинституционализация на деца, чрез изграждане на инфраструктура за резидентни интегрирани здравно-социални услуги в общността, осигуряващи условия за замяна на институционалната грижа за децата с увреждания и високо-рисково поведение, с отглеждане в среда близка до семейната, съобразена със специфичните им потребности.

1. **ДЕЙНОСТИ, ВКЛЮЧЕНИ В ПРЕДМЕТА НА ПОРЪЧКАТА.**

Предвид предмета на обществената поръчка, при изпълнението на същата се обособяват три дейности, а именно: „Проектиране“, “Изпълнение на СМР, предвидени в проекта“ и „Упражняване на авторски надзор при изпълнение на строителството“. Изпълнителят изпълнява всички дейности, като в зависимост от дейността, която изпълнява, същият има качеството „проектант“, „строител“ или „авторски надзор“.

**2.1 ДЕЙНОСТ 1 - ПРОЕКТИРАНЕ:**

Предметът на поръчката е свързан с изграждането на два типа центрове: Център за специализирана здравно-социална грижа за деца с увреждания с потребност от постоянни медицински грижи и Център за специализирана здравно-социална грижа за деца с високо-рисково поведение и потребност от специални здравни грижи. За всеки обект в обособената позиция Изпълнителят е длъжен да изготви инвестиционен проект в съответствие с Техническите задания за проектиране на Възложителя (Приложение 1 и Приложение 2).

Възложителят разполага с визи за проектиране за всички обекти включени в обществената поръчка, с изключение на обектите находящи се в гр. София, гр. Хасково, гр. Кърджали, гр. Велико Търново и гр. Бургас, като за обекта в гр. Бургас ще разполага с виза за проектиране към момента на сключване на договор за изпълнение.

В срок до 3 работни дни от подписване на договора/ите с изпълнителя/ите на инженеринга за обектите в гр. София, гр. Хасково и гр. Велико Търново, изпълнителят/ите следва да изготви/ят и представи/ят в съответната община мотивирани искания за визи за проектиране.

За обекта в гр. Кърджали е необходимо изпълнителят да предприеме всички необходими действия по изготвяне на Подробен устройствен план за Изменение на план за регулация и застрояване (ПУП-ИПРЗ). Проектът за ИПРЗ се изготвя с цел обединяване на два урегулирани поземлени имота в един. Изпълнителят следва да извърши всички необходими процедури (за допускане на изработването на ПУП-ИПРЗ, изготвяне на ПУП-ИПРЗ и внасянето му в общината за одобряване, нанасянето и вписването на изменението в кадастралната карта и регистрите и др.) за обединяване на двата имота. В срок до 3 работни дни след получаването на последния документ, изпълнителят следва да изготви и представи в съответната община мотивирано искане за издаване на виза за проектиране.

**Фази на изготвяне на „Инвестиционен проект“ за всеки обект в обособената позиция:**

Изготвената от изпълнителя проектна документация следва да съответства на действащата нормативна уредба, изискванията на възложителя и Техническите задания за проектиране (Приложение № 1 и Приложение № 2) . Изготвянето на „Инвестиционният проект“ се осъществява във две фази, както следва:

**2.1.1. Изготвяне на инвестиционен проект във фаза „Идеен проект“:** в част „Архитектура“, „Геодезия“ и обяснителни записки по останалите проектни части - в два варианта, включително интериор за обзавеждане и оборудване съгласно приложения списък, които са предмет на друга обществена поръчка. След представяне на двата варианта на „Идеен проект“ възложителят избира един, който подлежи на съгласуване от Министерство на здравеопазването и окончателно съгласуване от Министерството на труда и социалната политика. При евентуално констатирани от тяхна страна неточности, следва проектната документация да бъде преработена с отразени всички забележки. Изпълнителят следва да отстранява всички забележки и да се съобразява с препоръките на Министерство на здравеопазването и Министерството на труда и социалната политика, докато „Идейният проект“ бъде приет без забележки от същите.

**2.1.2. Изготвяне на инвестиционен проект във фаза „Работен проект“**

Отделните части на инвестиционния проект да бъдат придружени с подробни количествени сметки.

**Обхвата на инвестиционния работен проект - Да се изработи в следните части:**

* ПУП за ИПРЗ (при необходимост),
* „Архитектурна“ в т.ч. и за съществуващи сгради архитектурно заснемане,
* „Строителни конструкции“,
* „Електро“ в т.ч. СОТ, Видеоконтрол, Пожароизвестяване, Контрол на достъп,
* „Водоснабдяване и Канализация“,
* „Отопление, вентилация и климатизация“,
* „Енергийна ефективност“,
* „Геодезия“,
* „Паркоустройство и благоустройство“,
* „Пожарна безопасност“,
* „Инженерно-геоложки доклад“,
* Външни връзки и други необходими за издаване на Разрешение за строеж, включително необходимите за откриване на строителната площадка ПБЗ, ПУСО.
* Сметна документация - Количествено-стойностна сметка и анализи на единични цени.

Проектът да се представя с оценка за съответствие от физическото лице, упражняващо техническия контрол по част „Конструктивна“.

Съгласно чл.156 б от ЗУТ плановете за безопасност и здраве при изпълнение на СМР и за управление на строителните отпадъци се одобряват след влязло в сила Разрешение за строеж и преди подписване на Протокол обр. 2/2а за откриване на строителна площадка.

По време на изпълнението на СМР, лицензиран консултант – строителен надзор (чл. 166 от ЗУТ) въз основа на сключен договор с Възложителя упражнява строителен надзор в обхвата на договора си и съобразно изискванията на чл.168 от ЗУТ.

Изпълнителят извършва всички необходими дейности за осигуряване на разрешения за строеж за всички обекти, включени в съответната обособена позиция. Разглежданата дейност приключва с подписване на приемо-предавателен протокол за приемане на съгласувани и одобрени с всички инстанции по надлежния ред „Инвестиционни проекти“ за всички обекти в обособената позиция и издаване на разрешения за строеж за всички обекти в обособената позиция

Авторските права във връзка с изготвянето на „Инвестиционните проекти“ са уредени подробно в договора, който ще бъде сключен между страните.

На основание чл. 42 от Закона за авторското право и сродните му права всички авторски права и правата върху всички изготвени от изпълнителя по договора и представени на възложителя документи (включително но не само: проекти, схеми, скици, становища, измервания и чертежи), принадлежат на възложителя.

Поради това, след въвеждане на всеки обект от обособената позиция в експлоатация всички авторски права, възникнали при и във връзка с изпълнението на обществената поръчка, включително, но не само авторските права върху проектите и сградата стават автоматично изцяло изключителна собственост на възложителя.

В случай, че сключеният между изпълнителя и възложителя договор бъде прекратен преди неговото изпълнение, всички авторски права върху изработените, проекти, материали, документи, СМР, сгради и въобще всички авторски права, възникнали при и във връзка с изпълнението на обществената поръчка, както и правата върху всички изготвени от изпълнителя по договора и представени на възложителя документи (включително но не само: проекти, схеми, скици, становища, измервания и чертежи)автоматично стават изцяло изключителна собственост на възложителя.

Това обаче не освобождава изпълнителя по договора от всички негови задължения и отговорности, произтичащи от нормативните актове, Документацията на възложителя, неговата Техническата спецификация и приложенията към нея и сключения между страните договор (включително задължението за осъществяване на авторски надзор).

**2.2 ДЕЙНОСТ 2 - ИЗПЪЛНЕНИЕ НА СМР, ПРЕДВИДЕНИ В ПРОЕКТА**

**Категория на строежите: Пета категория** по смисъла на Наредба №1 за номенклатурата на видовете строежи чл.10, ал.1, буква „а“, чл.137 от ЗУТ .

Строителят (физическо или юридическо лице, притежаващо съответната компетентност) изпълнява СМР в съответствие с одобрените инвестиционни работни проекти по всички части, издадените строителни книжа, техническата спецификация на Възложителя, предложението на изпълнителя за изпълнение на поръчката, условията на договора и всички нормативни актове, които уреждат дейностите при изпълнение на СМР (включително но не само разпоредбите на чл. 163 и чл. 163а от ЗУТ).

**Общи изисквания по ЗУТ. Строително-технически норми и правила**

Изпълнението на СМР за всеки обект, предвидени в проекта, започват след издаване на Разрешение за строеж от компетентните органи и подписване на Протокол образец 2/2а за откриване на строителната площадка.

По време на изпълнението на СМР, лицензиран консултант – строителен надзор (чл. 166 от ЗУТ) въз основа на сключен договор с Възложителя упражнява строителен надзор в обхвата на договора си и съобразно изискванията на действащото законодателство (включително чл.168 от ЗУТ).

Във връзка с точното спазване на инвестиционните проекти при изпълнението на СМР изпълнителят посредством отделни правоспособни лица, автори на приложимата проектна документация по части, ще осъществява авторски надзор съобразно изискванията на чл. 162 от ЗУТ и договора за изпълнение. С осъществяването на надзор от проектантите - автори на отделни части на инвестиционния проект, се гарантира точното изпълнение на проекта, спазването на архитектурните, технологичните и строителните правила и норми, както и подготовката на строителната и екзекутивна документация за въвеждане на обекта в експлоатация.

Обстоятелствата, свързани със започване, изпълнение и въвеждане в експлоатация (приемане) на СМР, ще се удостоверяват със съставяне и подписване от участниците на съответните актове и протоколи съобразно Наредба № 3 от 2003 г. за съставяне на актове и протоколи по време на строителството.

Техническото изпълнение на строителството трябва да бъде изпълнено в съответствие с изискванията на действащите в Република България нормативни актове, техническите спецификации на вложените в строежа строителни продукти, материали и оборудване.

***Общи изисквания към строежите и изисквания към строителните продукти и материали за трайно влагане в строежите.***

Във връзка с чл.169 от ЗУТ, изпълнителят следва да проектира и изпълни строежа съгласно изискванията на нормативните актове в съответствие с основните изисквания към строежите за осигуряване на:

1. механично съпротивление и устойчивост;
2. безопасност при пожар;
3. хигиена, здраве и околна среда;
4. достъпност и безопасност при експлоатация;
5. защита от шум;
6. икономия на енергия и топлосъхранение;
7. устойчиво използване на природните ресурси.

Изпълнителят е длъжен да извърши възложените работи и да осигури всички ресурси необходими за изпълнение на поръчката, включително но не само: работна ръка, материали, техничка, автомобили и повдигащи устройства, строителни съоръжения, заготовки, изделия и всичко друго необходимо за изпълнение на строежа според одобрения „Инвестиционен проект“ – фаза „Работен проект“ и качество, съответстващо на БДС. Да съблюдава и спазва всички норми за предаване и приемане на СМР и всички други нормативни изисквания. При възникнали грешки от страна па Изпълнителя, същият ги отстранява за своя сметка до приемане на работите от страна на Възложителя и от съответните държавни институции.

***Строителни продукти и уреди, потребяващи енергия***

Всички строителни материали (продукти), при изпълнение на СМР да отговарят на изискванията по БДС и да съответстват на изискванията на Наредба № РД-02-20-1 от 05 февруари 2015 г. за условията и реда за влагане на строителните продукти в строежите на Република България. Материалите да се представят предварително на Възложителя и Строителния надзор за одобрение.

Строителните продукти, предназначени за трайно влагане трябва да са годни за предвижданата им употреба и да удовлетворяват основните изисквания към строежите в продължение на икономически обоснован период на експлоатация и да отговарят на съответните технически спецификации и националните изисквания по отношение на предвидената употреба.

Възложителят или упълномощени от него лица могат по всяко време да проверят съответствието на влаганите материали с предложението на участника и декларираните технически параметри на материала. Проверката може да бъде осъществена на място, чрез оглед и проверка на придружаващите документи, така и чрез взимане на мостра от избрания материал и проверката му в акредитирана лаборатория.

Всяка доставка ще се контролира от консултанта, упражняващ строителен надзор на строежа.

Доставката на оборудване, потребяващо енергия, свързано с изпълнение на енергоспестяващи мерки на сградите трябва да бъде придружено от документи, изискващи се от Наредбата за изискванията за етикетиране и предоставяне на стандартна информация за продукти, свързани с енергопотреблението по отношение на консумацията на енергия и на други ресурси (обн.. ДВ. бр. 41 от 2011 г.).

Всяка промяна в одобрения проект трябва да бъде съгласувана и приета от Възложителя.

Изпълнителят съхранява Заповедната книга на строежа. Всички предписания в Заповедната книга се приемат и изпълняват само ако са одобрени и подписани от посочен представител на Възложителя. Всяко намаление или увеличение в количествата, посочени в одобрената и приета от Възложителя количествено-стойностна сметка, ще се обявява писмено и съгласува преди каквато и да е промяна в проекта и по-нататъшното изпълнение на поръчката и строителството.

***Изисквания относно осигуряване на безопасни и здравословни условия на труд***

По време на изпълнение на строителните и монтажните работи Изпълнителят трябва да спазва изискванията на Наредба № 2 от 2004 г. за минимални изисквания за здравословни и безопасни условия на труд (обн., ДВ. бр. 37 от 2004 г.) при извършване на строителни и монтажни работи, както и на всички други действащи нормативни актове и стандарти относно безопасността и хигиената на труда, техническата и пожарната безопасност при строителство и експлоатация на подобни обекти, а също и да се грижи за сигурността на всички лица, които се намират на строителната площадка.

Изпълнителят е длъжен да спазва одобрения от Възложителя и компетентните органи План за безопасност и здраве за строежа в съответствие с изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи.

***Изисквания относно опазване на околната среда***

При изпълнение на строителните и монтажните работи Изпълнителят трябва да ограничи своите действия в рамките само на строителната площадка.

След приключване па строителните и монтажните работи Изпълнителят е длъжен да възстанови строителната площадка в първоначалния си вид, включително да изтегли цялата си механизация, невложени материали и да остави площадката чиста от отпадъци, а околното пространство възстановено в първоначален вид.

***Системи за проверка и контрол на работите в процеса на тяхното изпълнение*** Контролът по време на строителния процес се осъществява от:

* Консултант, осъществяващ строителен надзор съгласно чл. 166, ал. 1,т. 1 от ЗУТ;
* От лицето/лицата което/които осъществява/т авторски надзор;
* Инвеститорски контрол на Министерство на здравеопазването в качеството му на Възложител.

По време на целия строителен процес от откриване на строителната площадка до подписване на констативен акт за установяване на годността за приемане па строежа (Образец 15) ще се осъществява постоянен контрол върху изпълнението на СМР относно:

* съответствие на изпълняваните на обекта работи по вид и количество с одобрените строителни книжа и КСС:
* съответствие на влаганите на обекта строителни продукти с предвидените в проектосметната документация към договора - техническа спецификация, КСС, оферта на изпълнителя и др.;
* съответствие с представените от изпълнителя и приетите от Възложителя като неразделна част от договора за изпълнение на СМР линейни календарни планове.

В рамките на строителния процес ще се извършват проверки на място, които ще включват:

* проверка на съответствието на реално изпълнени СМР с работните проекти и всички изменения в тях, одобрени от общината;
* измерване на място на реално изпълнени СМР от Протокола за приемане на извършени СМР за сравняване с актуваните от изпълнителя и одобрени от строителния надзор СМР;
* проверка за технологията на изпълнение и качеството на вложените материали и продукти и съответствието им с изискванията на работния проект и обследването за енергийна ефективност;
* проверка на сроковете на изпълнение в съответствие с приетите графици.

Възложителят и/или лицето/лицата упражняващи строителен надзор може/могат по всяко време да инспектира/т работите, да контролира/т технологията на изпълнението и да издава/т инструкции за отстраняване на дефекти, съобразно изискванията на специфицираната технология и начин на изпълнение.

Всички дефектни материали и оборудване се отстраняват от строежа, а дефектните работи се разрушават за сметка на Изпълнителя. В случай на оспорване се прилагат съответните стандарти и правилници и се извършват съответните изпитания.

Срокът необходим за отстраняване на констатираните дефекти не удължава срока за изпълнение на СМР, посочен от изпълнителя в Техническото му предложение.

***Проверки и приемни изпитвания***

Изпълнителят е длъжен да осигурява винаги достъп до строителната площадка на упълномощени представители на Възложителя, Строителния надзор и упълномощени представители на Управляващия орган на ОПРР и други контролни органи.

Изпитванията и измерванията на извършените строително - монтажни работи следва да се изпълняват от сертифицирани лаборатории и да се удостоверяват с протоколи.

Текущият контрол от Изпълнителя на строително-монтажните работи следва да се извършва по начин, осигуряващ необходимото качество на изпълнение на СМР.

***Съставяне на актове и протоколи съгласно Наредба №3 за актовете и протоколите, които се съставят по време на строителството***

След получаване на Разрешение за строеж и подписване на Протокол обр.2/2а за откриване на строителна площадка, Изпълнителят, следва да създаде организация за изготвяне и подписване на протоколи, актове и всякаква друга документация, отразяваща изпълняваното строителство, като съобщи писмено на Възложителя и Консултанта/Строителния надзор отговорните технически лица от негова страна за подписване на документите.

Изпълнителят следва своевременно да уведомява останалите участници в строителния процес относно готовността си за съставяне на протоколи и други документи, придружени с необходимите сертификати и декларации за съответствие и експлоатационни показатели на доставените материали и документация за оборудването.

***Изготвяне на екзекутивна документация в съответствие със ЗУТ***

Екзекутивната документация съгласно чл.175 ал.1 от ЗУТ отразяваща изпълнението на несъществени отклонения от работните проекти да бъде своевременно изготвяна след завършването на всеки вид работа от Изпълнителя.

Изпълнителят да поддържа разпечатан комплект от инвестиционния проект – обяснителни записки и чертежи. На тези копия в цвят ежедневно да се нанася извършената работа и настъпили промени. Този комплект да бъде на разположение за проверка по всяко време. Освен новото строителство, на тези копия Изпълнителят да отбелязва всички други съоръжения и комуникации, които установява по време на строително-монтажните работи. Тази информация да включва например: изменения в размери, тип почва, коти и местоположение на съществуващите инсталации (размер и местоположение на съществуващите тръбопроводи и др.), вид, размер и местоположение кабели (електрически, телефонни и други, табла). Чертежите да показват и отразяват необходимата информация.

Всяка допълнително извършена работа да се отбелязва в работните чертежи в мащаб, равнозначен на този в чертежите на одобрения проект. Размерът на хартията на допълнителните чертежи да бъде същият като чертежите на основния проект.

***Екзекутивната документация***

Екзекутивната документация е необходимо да съдържа пълен комплект чертежи за действително извършените строителни и монтажни работи. Тя се заверява от възложителя, строителя, лицето, упражнило авторски надзор, от физическото лице, упражняващо технически контрол за част "Конструктивна", и от лицето, извършило строителния надзор. Предаването се удостоверява с печат на съответната администрация, положен върху всички графични и текстови материали. Екзекутивната документация е неразделна част от издадените строителни книжа.

***Подготовка за приемане и въвеждане в експлоатация***

Изпълнителят е отговорен за подготовката за приемане и въвеждането в експлоатация на всички обекти в обособената позиция и същият извършва всички дейности, свързани с тези процеси.

Въвеждането в експлоатация е свързано със завършване на строителните и монтажни работи и провеждане на необходимите изпитвания и замервания. Приемните изпитвания и замервания да бъдат изпълнени в съответствие с нормативните изисквания. За целта да бъде изготвен и съгласуван с Възложителя и Консултанта специален график за провеждане на изпитанията и замерванията.

Изпълнителят следва да осигури цялостната организация по провеждането на изпитванията и замерванията. След окончателното завършване на обекта и успешното преминаване на 72- часовите проби и хидравлични изпитания (на ВиК мрежите - вертикални клонове или хоризонтални части в сутерен, ако такива са предвидени в одобрения инвестиционен проект) и замерванията (по част Електро, част Вентилация), изпълнителят инициира подготовката за приемане на обекта и съставяне на констативен Акт 15.

***Почистване на строителната площадка***

След завършване и тестване на строителните и монтажни работи, Изпълнителят да отстрани от работните площадки всички отпадъци и излишна почва, а също така и временните строителни знаци, инструменти, скелета, материали, строителна механизация или оборудване, които е използвал при извършването на работите.

***Отстраняване на забележки***

След комисията за приемане на обекта и съставяне на констативен Акт 15 за установяване годността на обекта за въвеждане в експлоатация, ако комисията е отправила забележки, е необходимо в кратък технологично разумен срок същите да бъдат отстранени.

***Отчитане на изпълнените СМР***

За изпълнението на СМР на всеки от обектите в обособената позиция Изпълнителят представя на Възложителя, следните документи:

1. Констативен протокол за действително изпълнени видове и количества СМР (Акт 19) с посочени точно количество и стойност на действително (фактически) вложените материали и извършени СМР в 5 оригинални екз., в т.ч. и на електронен носител във формат Ехcel .
2. Заверени копия на всички съставени актове и протоколи съгласно Наредба № 3 от 31 юли 2003 г. за актовете и протоколите, които се съставят по време на строителството, придружени с декларации за съответствие, декларации за произход на материалите, сертификати за качество и др. и съгласно клаузите на проекта на договор.

Изпълнителят е длъжен да изпълни всички свои задължения и отговорности във връзка с минималните гаранционни срокове за извършените СМР, които не могат да бъдат по-кратки от минималните срокове, посочени в чл. 20 от Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, издадена от Министерството на регионалното развитие и благоустройството.

**2.3. ДЕЙНОСТ 3 - УПРАЖНЯВАНЕ НА АВТОРСКИ НАДЗОР ПРИ ИЗПЪЛНЕНИЕ НА СТРОИТЕЛСТВОТО**

Изпълнителят в съответствие с изискванията на чл. 162, ал. 2 и ал. 3 от Закона за устройство на територията, ще упражнява авторския надзор по време на строителството, съгласно одобрените проектни документации, приложимата нормативна уредба, Техническата спецификация на възложителя, Техническото предложение на изпълнителя посредством експертите проектанти по отделните части на проекта или упълномощени от тях лица при условие, че упълномощените лица притежават квалификация, съответстваща на заложените в процедурата минимални изисквания към съответния експерт проектант и са предварително одобрени от Възложителя.

Изпълнителят, чрез своите експерти, е длъжен да бъде на разположение на Възложителя през цялото времетраене на строително-ремонтните дейности, и да упражнява авторски надзор своевременно и ефективно, като се явява на обекта след поискване от Възложителя или Консултанта на обекта, и винаги когато присъствието на проектанта на обекта е необходимо.

Изпълнителят се задължава да упражнява авторски надзор в следните случаи:

а/ Във всички случаи, когато присъствието на проектант на обекта е наложително.

б/ Периодични проверки на обекта за упражняване на авторския надзор.

в/ За участие в приемателна комисия на извършените строително - монтажни работи.

г/ При подписване на актове и протоколи от Наредба 3 за съставяне на актове и протоколи по време на строителството.

Изпълнителят участва при изработване и съгласуване на промени в проектната документация при необходимост, по искане на Възложителя и/или по предложение на Консултанта, осъществяващ строителния надзор и др.

Авторският надзор съвпада с периода за изпълнение на СМР на строежа. Задълженията на Изпълнителя, в качеството му на авторски надзор по настоящата поръчка започват с подписването на Протокол обр. 2 и 2а за откриване на строителната площадка и е до датата на въвеждане на обекта в експлоатация, респективно издаване на Удостоверение/я за въвеждане в експлоатация за всички обекти, предмет на обособената позиция.

Ако в хода на изпълнение на СМР на строежа се установят скрити пропуски и грешки на разработения от него инвестиционен проект, Авторският надзор трябва да ги отстрани за своя сметка. Пропуските се документират с Работен протокол между Възложителя, Изпълнителя и лицето, осъществяващо Строителен надзор на работна среща между съответните страни, на която ще се поставят и срокове за отстраняването на пропуските.

Изпълнителят изготвя и заверява екзекутивната документация, съгласно изискванията на чл.175, ал.2 от ЗУТ. На заверка подлежат поне 5 /пет/ пълни комплекта екзекутивна документация за строежа на хартиен носител, сканирани и предоставени и на 5 /пет/ електронни носителя.

При изпълнение на задачата авторският надзор изпълнява следните дейности:

* изпълнение на цялостен авторски /архитектурен и инженерен/ контрол върху изпълнението на СМР и тяхното съответствие с изготвените проекти, като се следи за спазването на одобрените проекти и заложените в тях спецификации на материалите и съоръженията;
* вземане на необходимите проектантски решения при изпълнение на СМР и указания за изпълнението им;
* изготвя корекция и съгласува архитектурни детайли в процеса на строителството, дава устни и писмени указания (в заповедната книга) на строителите при възникнали неясноти, несъответствия с проектите възникнали по време на строителството, за които писмено уведомява възложителя;
* координира работата на инженерните специалисти, изпълняващи авторски контрол;
* участва в изготвянето на календарен график за изпълнение и осъществява контрол върху неговото спазване;
* участва в съставянето и подписването на необходимите протоколи, съгласно Наредба № 3/31.07.2003 г. за съставяне на актове и протоколи по време на строителството;
* консултира изпълнителя на СМР при избора на материалите, като следи стриктно произхода и техническите им характеристики да отговарят на заложените в одобрения проект;
* осъществява контрол и извършва евентуални корекции на елементите, доставени от изпълнителя/ изпълнителите;
* дава указания при изпълнението на СМР;
* при необходимост изготвя нови проектни решения или дава подробни детайли за изпълнение на СМР/СРР;
* незабавно изготвя доклад за установени нередности до Възложителя при констатиране в процеса на изпълнение на задълженията си;
* съдейства на възложителя при въвеждане в експлоатация на обектите; при необходимост – участие в приемателната комисия.

1. **СРОКОВЕ.**

Сключения между възложителя и класирания на първо място участник договор влиза в сила от подписването му и е със срок на действие до 09.08.2020 г. (приключване изпълнението на договора за безвъзмездна финансова помощ № BG16RFOPOO1-5.001-0003-С01 от 09.08.2018 г.).

Срокът, в който изпълнителят на обществената поръчка следва да изпълни Дейност № 1, Дейност № 2 и Дейност № 3, а именно: проектиране, СМР и авторски надзор за всички обекти по съответната обособена позиция, е не по-късно от два месеца преди приключване изпълнението на договора за безвъзмездна финансова помощ (ДБФП № BG16RFOPOO1-5.001-0003-С01 от 09.08.2018 г.), а именно: до 09.06.2020 г. В случай, че крайният срок за приключване на договора за БФП бъде удължен, срокът на договора и посоченият в предходното изречение срок, в който изпълнителят на обществената поръчка следва да изпълни Дейност № 1, Дейност № 2 и Дейност № 3, може да бъде удължен до два месеца преди приключване изпълнението на удължения срок на договора за безвъзмездна финансова помощ. Дейност № 1, Дейност № 2 и Дейност № 3 се считат за изпълнени, на датата на подписване на окончателния двустранен приемателно-предавателен протокол за приемане на дейностите (проектиране, СМР и авторски надзор) за всички обекти в обособената позиция предмет на поръчката.

* Максимален срок за изпълнение на Дейност № 1, Дейност № 2 и Дейност № 3 (инженеринг – проектиране, строителство и авторски надзор) на всеки конкретен обект от обособената позиция е съгласно Линейния график на изпълнителя, част от техническото му предложение, при спазване на следните срокове:
  1. **Срок за изготвяне на инвестиционни проекти за строежите за всички обекти включени в съответната обособената позиция:**
* **До 30 /тридесет/ календарни дни изработка на „Идеен проект“ в два варианта;**
* **До 45 /четиридесет и пет/ календарни дни за изработка на „Работен проект“ във всички проектни части.**

- Срокът за изготвяне на „Инвестиционния проект“ започва да тече от датата на подписване на договора за възлагане на поръчката и предоставяне от страна на Възложителя на виза, скица, и изходни данни и приключва с приемо-предавателен протокол след проверка на съответствието му с Техническите задания за проектиране (Приложение № 1 и Приложение № 2) и изискванията на възложителя. Сроковете за изпълнение на двете фази на „Инвестиционния проект“ се определят в Техническото предложение на изпълнителя и са съобразени с посочените по-горе срокове, поставени от възложителя.

- Изпълнителят представя за съгласуване и одобрение от Възложителя два варианта на идеен проект в част „Архитектура“, „Геодезия“ и обяснителни записки по останалите проектни части, описани в техническото задание за проектиране, в рамките на максимум 30 /тридесет/ календарни дни от предоставянето от страна на Възложителя на виза, скица, и изходни данни, удостоверено с двустранно подписан приемо-предавателен протокол. За предаването на идейните проекти се съставя и двустранно се подписва приемо-предавателен протокол. След одобряване от страна на възложителя на един от вариантите и окончателно отстраняване на всички бележки от страна на Изпълнителя, проекта се изпраща от Възложителя за одобрение от Министерство на труда и социалната политика (МТСП).

- Ако Възложителят или МТСП имат бележки по избрания от Възложителя „Идеен проект“ за съответния тип център, изпълнителят е длъжен да се съобрази с дадените бележки и в рамките от 5 календарни дни да представи коригиран „Идеен проект“, съобразен с направените бележки, за което двустранно се подписва приемо-предавателен протокол.

- Изпълнителят представя за съгласуване и одобрение от Възложителя „Работен проект“ за всички проектни части, в рамките на максимум 45 /четиридесет и пет/ календарни дни от подписването на приемо-предавателния протокол по предходния абзац. За предаването на „Работните проекти“ се съставя и двустранно се подписва приемо-предавателен протокол.

- В случай, че избраният от Възложителя строителен надзор или възложителят имат бележки по „Работните проекти“, в срок до 10 календарни дни от получаването им в писмен вид, Изпълнителят е длъжен да представи коригиран/и „Работен/ни проект/и“. Приемането на проектите, след отстраняването на забележки /ако има такива/, се удостоверява с двустранен приемо-предавателен протокол.

- Изпълнителят на поръчката в съответствие с предвидените в закона възможности, предприема незабавно всички необходими действия за съгласуване и одобрение на „Инвестиционния/ните проект/и“ с всички инстанции по надлежния ред, както и за издаването на разрешение за строеж на съответния обект. Държавните такси при съгласувателните процедури и за издаване на разрешението за строеж са на и за сметка на Възложителя.

**Разглежданата дейност** за обособената позиция приключва с подписване на приемо-предавателен протокол за приемане на съгласувани и одобрени с всички инстанции по надлежния ред „Инвестиционни проекти“ за всички обекти в обособената позиция и издадени и представени на възложителя разрешения за строеж за всички обекти в обособена позиция.

* 1. **Срок за изпълнение на СМР за всички обекти в обособената позиция: до 290 /двеста и деветдесет/ календарни дни.**

- Срокът за изпълнение на СМР (Дейност № 2, предмет на поръчката), започва да тече от датата на подписване на първия Протокол образец 2 или първия Протокол образец 2а за откриване на строителната площадка съгласно образеца към Наредба №3 за съставяне на актове и протоколи по време на строителството /ДВ бр.72 от 2003 год./ за първия обект в обособената позиция.

- За крайна дата на изпълнение на СМР се счита датата на подписване без забележки на последния Констативен Акт обр. № 15 от Наредба № 3 от 31 юли 2003г. за съставяне на актове и протоколи по време на строителството за последния обект в обособената позиция. Окончателното приемане на СМР става след издаване на Удостоверение/я за въвеждане в експлоатация за всички обекти, предмет на обособената позиция.

* 1. **Срокът за осъществяване на авторски надзор** започва да тече с откриване на строителната площадка за обекта и заверка на заповедна книга и е до датата на въвеждане на обекта в експлоатация, респективно за цялата дейност на обособената позиция: издаване на Удостоверение/я за въвеждане в експлоатация за всички обекти, предмет на обособената позиция.
  2. В срок до 30 (тридесет) дни след издаване на удостоверения за въвеждане в експлоатация на всички обекти включени в обособената позиция, в случай че Възложителят няма забележки, се подписва окончателен двустранен приемо-предавателен протокол за приемане на дейностите (Дейност № 1, Дейност № 2 и Дейност № 3, а именно: проектиране, СМР и авторски надзор) предмет на договора.
  3. **Гаранционни срокове**

Гаранционните срокове за изпълнение на строително монтажните работи се определят от изпълнителя в представеното от него Техническо предложение, като същите не могат да бъдат по-кратки от минималните срокове, посочени в чл. 20 от Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

***!!! Всички предложени от участниците срокове следва да бъдат в дни и да са цели числа.***

1. **ЛИНЕЕН КАЛЕНДАРЕН ПЛАН ЗА ИЗПЪЛНЕНИЕ НА ДЕЙНОСТИТЕ**

Участниците представят линеен график за изпълнение на поръчката-проектиране и изпълнение на строителството: по обекти, по дейности (проектиране-идеен, работен проект, основни видове СМР). Графикът следва да отразява строителната програма (проектиране и изпълнение на СМР) на участника и да е съобразен с действащата нормативна уредба. Линейният график, следва да включва само времето необходимо за изпълнение на дейностите предмет на договора и да бъде съобразен със сроковете за тяхното технологично изпълнение и с техническата спецификация на Възложителя и Техническото предложение на участника.

***!!! Времето през което текат процедури по одобрение и съгласуване на проектите (в т.ч. издаване на разрешение за строеж и др.) от страна на Възложителя, МТСП и специализираните контролни органи и общини, не се включва в срока за изпълнение на отделните дейности предмет на обществената поръчката, но се предвижда в линейния график. При изготвяне на Линейния график, при отбелязването на времето през което текат процедури по одобрение и съгласуване на проектите, участниците следва да не посочват конкретен срок в дни, а само да отбележат, че в този момент има съгласувателна процедура или процедура на одобрение.***

1. **ИЗИСКВАНИЯ ЗА ПУБЛИЧНОСТ, ОРГАНИЗАЦИЯ И СЪХРАНЕНИЕ НА ДОКУМЕНТИТЕ, ИЗГОТВЕНИ В ИЗПЪЛНЕНИЕ НА ДОГОВОРА.**

При изпълнение на обществената поръчка, Изпълнителят трябва да предприеме всички необходими мерки, за да осигури публичност на факта, че финансирането е осигурено от страна на Европейският фонд за регионално развитие, чрез Оперативна програма „Региони в растеж“ 2014-2020 г. Тези мерки трябва да са в съответствие с приложимите правила за информиране и публичност, предвидени в чл. 115 от Регламент 1303/2013 г. и в чл. 3, чл. 4, чл. 5 и Приложение II от Регламент за изпълнение (ЕС) № 821/2014 на Комисията.

Изпълнителят се задължава да спазва правилата за информация и комуникация, в съответствие с Единния наръчник на бенефициента за прилагане правилата за информация и комуникация 2014-2020г. Всички документи и материали, свързани с изпълнението на обществената поръчка, следва да бъдат подготвени в съответствие с изискванията за мерките по информация и комуникация на ЕС, описани в „Единен наръчник на бенефициента за прилагане на правилата за информация и комуникация 2014-2020 г.“, достъпен на електронен адрес: <https://www.eufunds.bg/archive/documents/1423147813.pdf> , както и на ОПДУ, като:

1. Изготвя всеки документ в изпълнение на Договора с посочване на номера на Договора, както и че същият е сключен в изпълнение на ДБФП № BG16RFOPOO1-5.001-0003-С01 от 09.08.2018 г. Проект: BG16RFOP001-5.001-0003 „Изграждане на инфраструктура за предоставяне на специализирана здравно-социална грижа за деца с увреждания“ по процедура BG16 RFOP 001-5.001 „Подкрепа за деинституционализация на грижите за деца“, който се осъществява с финансовата подкрепа на Оперативна програма „Региони в растеж” 2014-2020 г., съфинансирана от Европейския съюз чрез Европейския фонд за регионално развитие
2. Всички публични изяви и/или изявления свързани с изпълнението на Договора, съдържат информация, че същият се изпълнява по ДБФП № BG16RFOPOO1-5.001-0003-С01 от 09.08.2018 г., Проект: BG16RFOP001-5.001-0003 „Изграждане на инфраструктура за предоставяне на специализирана здравно-социална грижа за деца с увреждания“ по процедура BG16 RFOP 001-5.001 „Подкрепа за деинституционализация на грижите за деца“, който се осъществява с финансовата подкрепа на Оперативна програма „Региони в растеж” 2014-2020 г., съфинансирана от Европейския съюз чрез Европейския фонд за регионално развитие.

При изпълнение на задълженията си след сключване на договор избраният за изпълнител участник се задължава:

* Да поддържа точно и систематизирано деловодство, архив, счетоводство и отчетност и друга документация във връзка с извършваните услуги по договора в съответствие с изискванията на европейското и национално законодателство и които да подлежат на точно идентифициране и проверка;
* Да поддържа пълни, точни и систематични записи по отношение на извършваните дейности, които да са достатъчни, за да се установи точно, че действителните разходи, посочени във фактурите на Изпълнителя, са надлежно възникнали при изпълнението на договора. Необходимите документи по отношение на тези записи обхващат всички документи, касаещи приходи и разходи, включително графици на работата на експертите, самолетни и други билети, фишове за възнагражденията, изплатени на експертите, фактури, касови бележки и др.

Да съхранява записите и документите за период не по-кратък от 3 (три) години след приключването на Оперативна програма „Региони в растеж” 2014 - 2020.

1. **ОГЛЕД НА МЯСТО**

Огледа на място не е задължителен. Участниците в процедурата могат да извършват предварителен оглед на обекта, предмет на обществената поръчка, за обектите включени в обособената позиция по която подават оферта, по своя преценка, без уведомяване на Възложителя, на посочените в т.2 „Обособени позиции“, част от настоящата документация за обществената поръчка, адреси (стр. 5-7).

За обекта по обособена позиция № 2, т. **2.3 „Обособени позиции“, част от настоящата документация за обществената поръчка - Център за специализирана здравно-социална грижа за деца с високо-рисково поведение и потребност от специални здравни грижи в гр. Русе,** вид СМР – преустройство на съществуващи сгради, адрес: по кадастрална карта на град Русе, бул. "Скобелев" № 42-А, участниците могат да извършат оглед на обекта в рамките на срока за подаване на оферти, в часовия диапазон от 10,00 до 14,00 часа, след предварителна заявка на телефон за връзка - 0885817174, Димитър Димитров- РЗИ – Русе, с цел осигуряване на достъп до горепосочения имот.

**Забележка: Навсякъде в документацията за участие, където се съдържа посочване на регистър, документ за право на изпълнение на конкретна дейност или правно основание за извършване на конкретна дейност да се чете и разбира "аналогична/и, в зависимост от законодателството на държавата, в която чуждестранният участник е установен".**

**Навсякъде в техническата спецификация или в други части на документацията за участие, където се съдържа посочване на конкретен модел, източник, процес, търговска марка, патент, тип, произход, стандарт или производство да се чете и разбира „или еквивалент“.**

1. **МЯСТО ЗА ИЗПЪЛНЕНИЕ НА ПОРЪЧКАТА**: гр. Бургас, гр. Варна, гр. В. Търново, гр. Враца, гр. Плевен, гр. Кърджали, гр. София, гр. Хасково, гр. Русе.
2. **ГАРАНЦИЯ ЗА ИЗПЪЛНЕНИЕ НА ДОГОВОРА - УСЛОВИЯ, РАЗМЕР**

Гаранцията за изпълнение на договора е в размер на 5 % (пет процента) от цената на договора за изпълнение на обществената поръчка, без ДДС.

Гаранцията се предоставя в една от формите, посочени в чл. 111, ал. 5 от ЗОП и следва да отговаря на изискванията на чл. 111 от ЗОП. Условията за задържане и освобождаване на гаранцията за изпълнение са указани в проекта на договор за изпълнение на обществената поръчка. При представяне на гаранцията във вид на платежно нареждане - паричната сума се внася по сметка на Възложителя (Министерство на здравеопазването):

БНБ ЦЕНТРАЛНО УПРАВЛЕНИЕ

Банков код: BNBG BGSD

Банкова сметка: BG21 BNBG 9661 3300 1293 01.

Когато участникът избере гаранцията за изпълнение да бъде банкова гаранция или застраховка, тогава тя трябва да бъде безусловна, неотменима, изискуема при първо писмено поискване, в което възложителят заяви, че изпълнителят не е изпълнил задължение по договора за възлагане на обществена поръчка. Когато гаранцията е представена под формата на застраховка, възложителят следва да бъде посочен като трето ползващо се лице по тази застраховка. Застраховката следва да покрива отговорността на изпълнителя по сключения с възложителя договор и не може да бъде използвана за обезпечение на отговорността на изпълнителя по друг договор. В случаите, когато гаранцията за изпълнение е представена под формата на банковата гаранция или на застраховката, същата се представя в оригинал и следва да бъдат със срок на валидност:

* 2 % от цената на договора без ДДС с валидност минимум шест месеца от датата на сключване на договора;
* 3 % от цената на договора без ДДС с валидност до 09.08.2020 г.

Предвид специфичния предмет и обем на обществената поръчка, а именно: инженеринг, в който се включват дейности по проектиране, строителство и авторски надзор, налице са етапи при изпълнението на задълженията от страна на изпълнителя, поради което, представената банкова гаранция ще бъде освобождавана поетапно съгласно чл. 111, ал. 10 от ЗОП. В тази връзка, представената от изпълнителя гаранция за изпълнение се освобождава поетапно, по следния начин:

* 2 % от стойността на договора без ДДС се освобождават в срок от 30 дни след подписване на приемо-предавателен протокол за приемане на съгласувани и одобрени с всички инстанции по надлежния ред „Инвестиционни проекти“ за всички обекти в съответната обособена позиция и представяне на възложителя разрешения за строеж за всички обекти в съответната обособена позиция, за което се подписва приемо-предавателен протокол;
* 3 % от стойността на договора без ДДС се освобождават в срок от 30 дни след извършване на окончателно плащане.

**Гаранция обезпечаваща авансовото плащане:**

В случай, че изпълнителят е оферирал в ценовото си предложение начин на плащане чрез авансово плащане, същият предоставя гаранция за обезпечаване на авансовото плащане в размера, който е посочен в ценовото му предложение (до 30% от цената на Договора, с вкл. ДДС).

Гаранцията се предоставя в една от формите, посочени в чл. 111, ал. 5 от ЗОП и следва да отговаря на изискванията на чл. 111 от ЗОП. Условията за задържане и освобождаване на гаранцията за изпълнение са указани в проекта на договор за изпълнение на обществената поръчка. При представяне на гаранцията във вид на платежно нареждане - паричната сума се внася по сметка на Възложителя (Министерство на здравеопазването):

БНБ ЦЕНТРАЛНО УПРАВЛЕНИЕ

Банков код: BNBG BGSD

Банкова сметка: BG21 BNBG 9661 3300 1293 01.

Когато участникът избере гаранцията за изпълнение да бъде банкова гаранция или застраховка, тогава тя трябва да бъде безусловна, неотменима, изискуема при първо писмено поискване, в което възложителят заяви, че изпълнителят не е изпълнил задължение по договора за възлагане на обществена поръчка. Когато гаранцията е представена под формата на застраховка, възложителят следва да бъде посочен като трето ползващо се лице по тази застраховка. Застраховката следва да покрива отговорността на изпълнителя по сключения с възложителя договор и не може да бъде използвана за обезпечение на отговорността на изпълнителя по друг договор. В случаите, когато гаранцията за изпълнение е представена под формата на банковата гаранция или на застраховката, същата се представя в оригинал и следва да бъдат със срок на валидност до 09.08.2020 г.

**Общи условия за гаранцията за изпълнение и гаранцията, обезпечаваща авансовото плащане:**

Изпълнителят е длъжен да поддържа валидни всички представени във връзка с изпълнението на договора гаранции. В случай, че срокът на договора бъде удължен, както и в случай, че срокът на гаранцията изтича, преди да са настъпили условията за нейното освобождаване, изпълнителят има задължение да удължи гаранцията, представена под формата на банкова гаранция или под формата на застраховка. Удължената гаранция следва да покрива срока на договора (в приложимите случаи – удължен такъв) плюс 60 (шестдесет) дни.

В случай, че изпълнителят не изпълни задължението си да представи нова и удължена гаранция 7 дни преди изтичане срока на валидност на гаранцията, то в този случай възложителят има право да усвои същата.

Условията за задържане и освобождаване на гаранциите са указани в проекта на договора за изпълнение на обществената поръчка.

Възложителят не дължи лихви за периода, през който средствата законно са престояли при него. Всички разноски свързани с изваждането и поддържането на гаранциите са за сметка на изпълнителя.

1. **УСЛОВИЯ И НАЧИН НА ПЛАЩАНЕ**

Плащането на цената ще се извършва в български лева по банков път, както следва:

а) В случай, че изпълнителят е оферирал в ценовото си предложение начин на плащане чрез авансово плащане, възложителят извършва това авансово плащане в срок от 20 (двадесет) дни от сключване на договора срещу представена надлежно оформена фактура за авансово плащане и гаранция във форма, съгласно чл. 111, ал. 5 ЗОП, покриваща 100 % (сто процента) от стойността на аванса.

б) окончателно плащане (в случаите на б. „а“) или еднократно плащане (в случай че Изпълнителят е оферирал в ценовото си предложение „авансово плащане в размер на 0 %“) се извършва в срок до 30 (тридесет) дни след подписване на окончателен двустранен приемо-предавателен протокол за приемане на дейностите (Дейност № 1, Дейност № 2 и Дейност № 3, а именно: проектиране, СМР и авторски надзор) предмет на договора и надлежно издадена фактура от страна на изпълнителя.

Възложителят заплаща само и единствено действително извършените СМР и вложени материали, посочени в окончателния двустранен приемателно-предавателен протокол за приемане на дейностите (Дейност № 1, Дейност № 2 и Дейност № 3, а именно: проектиране, СМР и авторски надзор) предмет на договора!

Окончателен двустранен приемо-предавателен протокол за приемане на дейностите (Дейност № 1, Дейност № 2 и Дейност № 3, а именно: проектиране, СМР и авторски надзор) предмет на договора се подписва след представяне на минимум следните документи за всеки обект в обособената позиция:

Заверена екзекутивна техническа документация и констативен протокол за действително изпълнени видове и количества СМР (Акт 19) с посочени точно количество и стойност на действително (фактически) вложените материали и извършени СМР в 5 оригинални екземпляра за всеки един обект в обособената позиция, в това число и на електронен носител във формат Excel, Удостоверения за въвеждане в експлоатация за всеки обект в обособената позиция, заверени копия на всички съставени актове и протоколи съгласно Наредба № 3 от 31 юли 2003 г. за актовете и протоколите, които се съставят по време на строителството, придружени с декларации за съответствие, декларации за произход на вложените материали, протоколи от изпитвания, издадени от сертифицирани лаборатории, сертификати за качество и други документи съгласно действащото законодателство, настоящата документация и приложенията към нея и клаузите на проекта на договора.

**\*Забележка:** Във всяка фактура изпълнителят трябва да посочи следния текст: „*В изпълнение на ДБФП № BG16RFOPOO1-5.001-0003-С01 от 09.08.2018г.**Проект: BG16RFOP001-5.001-0003 „Изграждане на инфраструктура за предоставяне на специализирана здравно-социална грижа за деца с увреждания“ по процедура BG16 RFOP 001-5.001 „Подкрепа за деинституционализация на грижите за деца“, който се осъществява с финансовата подкрепа на Оперативна програма „Региони в растеж” 2014-2020г., съфинансирана от Европейския съюз чрез Европейския фонд за регионално развитие“*.